డి. రవీందర్

దాచేపల్లి రవీందర్‌ గుప్తా తెలంగాణ రాష్ట్రానికి చెందిన ప్రొఫెసర్‌. ఆయన 2021, మే 21న నిజామాబాదు జిల్లా, డిచ్‌పల్లి లోని తెలంగాణ విశ్వవిద్యాలయం వైస్‌చాన్సలర్‌గా నియమితుడయ్యాడు.ఆయన ఈ పదవిలో మూడేండ్ల పాటు  కొనసాగనున్నాడు.

జననం, విద్యాభాస్యం
డి. రవీందర్‌ యాదాద్రి భువనగిరి జిల్లా, సంస్థాన్‌ నారాయణ్‌పూర్‌ లో దాచేపల్లి రాములు, లక్ష్మమ్మ దంపతులకు జన్మించాడు. ఆయన ఒకటవ తరగతి పదవ తరగతి వరకు సంస్థాన్‌ నారాయణపుర్ లో పూర్తి చేశాడు. ఆయన రామన్నపేట లోని ప్రభుత్వ జూనియర్‌ కళాశాలలో 1976 నుండి 1978 వరకు ఇంటర్మీడియట్ పూర్తి చేసి, నల్లగొండలోని నాగార్జున డిగ్రీ కళాశాలలో 1978 నుండి 1981 వరకు డిగ్రీ పూర్తి చేశాడు. రవీందర్‌ 1981-1983లో ఉస్మానియా విశ్వవిద్యాలయంలో ఫిజిక్స్‌లో పీజీ, 1984 నుండి 1988లో కంప్యూటర్‌ మెమోరిస్‌, పిక్చర్‌ ట్యూబ్‌లపై పీహెచ్‌డీ పూర్తి చేసి 1989లో పీహెచ్‌డీ పట్టా అందుకున్నాడు.

వృత్తి జీవితం
డి. రవీందర్‌ 1989లో ఫిజిక్స్‌ విభాగంలో అసిస్టెంట్‌ ప్రొఫెసర్‌గా చేరాడు. ఆయన 1998లో అసోసియేట్‌ ప్రొఫెసర్‌గా పదోన్నతి అందుకున్నాడు. రవీందర్‌ 2006లో ప్రొఫెసర్‌గా పదోన్నతి అందుకొని 2020లో పదవి విరమణ చేశాడు. ఆయన 1994లో యూజీసీ కెరీర్‌ అవార్డు, 1996లో యంగ్‌సైంటిస్ట్‌ అవార్డును అందుకున్నాడు. ఆయన అమెరికా, లండన్‌, కెనడా, స్వీడన్, ఐర్లాండ్, జపాన్‌, సింగపూర్‌ మొదలగు దేశాల్లో పర్యటించి పరిశోధన వర్క్‌షాపుల్లో పాల్గొన్నాడు.

వైస్‌చాన్సలర్‌గా భాద్యతలు
డి. రవీందర్‌ 2021, మే 24న తెలంగాణ విశ్వవిద్యాలయం 4వ వైస్ చాన్సలర్‌గా పదవీ బాధ్యతలు స్వీకరించాడు.తెలంగాణ యూనివర్సిటీ వైస్‌ చాన్సలర్‌గా ప్రొఫెసర్ డి. రవీందర్ గుప్తా విద్యా శాఖ మంత్రి సబితా ఇంద్రారెడ్డిని మే 27న మర్యాద పూర్వకంగా కలిశాడు.

మూలాలు

యాదాద్రి భువనగిరి జిల్లా ఉపాధ్యాయులు
యాదాద్రి భువనగిరి జిల్లా వ్యక్తులు